Талакно

Талакно́ — аўсяная мука і даўняя страва з яе ў многіх народаў свету. У заходніх і паўночна-заходніх гаворках мае назву мілта.

Традыцыйнае талакно гатавалі з зерня аўса. Папярэдне ачышчанае зерне насыпалі ў чыгунок ці гаршчок, залівалі вадой і ставілі ў печ парыцца, пакуль не выкіпіць вада. Потым зерне сушылі, таўклі ў ступе, палалі ў начоўках, малолі ў жорнах, прасейвалі на густое сіта. Перад спажываннем дробныя крупы размочвалі, муку разводзілі ў халоднай вадзе. Прыгатаваць талакно магчыма як на вадзе, так і на малацэ, дадаючы розныя дабаўкі для паляпшэння густу і пажыўных уласцівасцяўЧем полезно овсяное толокно // РОСКАЧЕСТВО. Портал для умного покупателя.

На паўночным захадзе Беларусі талакно замешвалі ў вялікай колькасці вады і елі лыжкамі, на поўдні — замешвалі гусцей і елі грудкамі. На Віцебшчыне і поўначы Лоеўшчыны талакном называлі прыгатаваную такім чынам муку.

 Зноскі 

 Літаратура 


 Талакно́ // 

 Спасылкі 
 Чем полезно овсяное толокно // Сетевое издание «РОСКАЧЕСТВО. Портал для умного покупателя»
 Каша из толокна. Как сделать полезный и питательный завтрак на скорую руку // Аргументы и факты


Катэгорыя:Мучныя вырабы
Катэгорыя:Беларуская кухня
Катэгорыя:Казахская кухня
Катэгорыя:Кіргізская кухня
Катэгорыя:Руская кухня
Катэгорыя:Татарская кухня
Катэгорыя:Узбекская кухня
Катэгорыя:Фінская кухня
Катэгорыя:Эстонская кухня